Küsimused ja Vastused

Küsimused ja Vastused oli EKP Keskkomitee ühiskondlik-poliitiline ajakiri, mis ilmus EKP Keskkomitee ajakirja Eesti Kommunist lisana aastail 1961–1984. Aastatel 1959–1960 ilmus ajakiri kaheksa korda aastas, 1961–1974 üks kord kuus, aastast 1975 kaks korda kuus. 

Ajakiri sisaldas propagandaartikleid ja suuremalt jaolt artikleid, mis olid vastusteks lugejate küsimustele väga erinevatel teemadel. Ajakirja toimetuses on töötanud Eesti kirjanikke, nagu Andres Vanapa (1956–1970), Enn Vetemaa (1963–1965), Andres Ehin (1965–1966), Henn-Kaarel Hellat (1968–1975?) jt.

Küsimuste ja Vastuste eellane oli ajakiri Abiks Agitaatorile (1945–1960) ja järglane ajakiri Aja Pulss, mis hakkas ilmuma aastal 1985.
Kategooria:Eesti NSV ajakirjad
Kategooria:Eesti populaarteaduslikud ajakirjad
Kategooria:Eesti NSV poliitika
Kategooria:EKP Keskkomitee